Държавен вестник, бр. 31, 2006 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  31
ВАЖНО.
Не се предвижда това да включва група от единични детекторни елементи или някакви дву-, три- или
четириелементови детектори, в случай че забавянето във времето и интеграцията не се получават в
самия  елемент.
„Относителна широчина на честотната лента“ (кат. 3) означава „моментната широчина на честотната лента“ разделена
на  централната честота, изчислена в проценти.
„Скачаща честота“ (кат. 5) означава форма на „разширяване на спектъра“, при която честотата на предаване на
едининичен комуникационен  канал се променя със случайна или псевдослучайна последователност на дискретни
стъпки.
„Време за превключване на честотата“ (3, 5) означава максималното време (т.е. забавянето), необходимо на сигнала,
когато се комутира от една избрана изходна честота към друга избрана изходна честота, за да достигне:
а.
Честота в рамките на 100 Hz от граничната честота, или
b.
Изходно ниво в рамките на 1 dB от нивото на сигнала на граничната честота.
„Честотен синтезатор“ (кат. 3) означава всякакъв вид източник на честоти или генератор на сигнали независимо от
реално използваната техника, който осигурява многообразие на едновременни или алтернативни честоти на излъчване,
от един или повече изхода, управлявано чрез, получено от или ограничено от по-малък брой стандартни (или основни)
честоти.
„Пълно цифрово управление на двигателя“ („ПЦУД / FADEC“) (кат. 7, 9) означава електронна система за управление
на газови турбини или двигатели с комбиниран цикъл, използвайки цифров компютър за контрол на променливите,
изискващи се за регулиране на тягата на двигателя или на мощността на задвижващия вал през целия обхват на
експлоатация на двигателя, от започването на измерването на гориво до прекъсването на подаването му.
„Газова пулверизация“ (кат. 1) означава процес за разпръскване на разтопен поток от метална сплав на капчици с
диаметър 500 микрона или по-малки посредством газов поток под високо налягане.
„Географски разпределени“ (кат. 6) е когато всяко местоположение е отдалечено от което и да било друго на повече
от 1500 метра във всяка посока. Мобилните сензори винаги се смятат за  „географски разпределени“.
„Система за насочване“ (кат. 7) означава системи, които интегрират процеса на измерване и изчисляване на положението
на подвижното средство и скоростта му (т.е. навигация) с тази на изчисляване и изпращане на команди към системите
за управление на полета на подвижното средство с цел корекция на траекторията.
„Горещо изостатично уплътняване“ (кат. 2) e процесът на повишаване на налягането върху отливка при температури
над 375К (102 °С) в затворена камера чрез различни средства (газ, течност, твърди частици и т.н.) за създаване на
еднаква сила във всички посоки с цел намаляване или отстраняване на евентуални вътрешни кухини в отливката.
„Хибриден компютър“ (кат. 4) означава оборудване, което може да извърши всички изброени по-долу дейности:
a.
Приемане на данни;
b.
Обработка на данни както в аналогов, така и в цифров вид; и
c.
Осигуряване на изходни данни.
„Хибридна интегрална схема“ (кат. 3) означава всякаква комбинация от интегрална(-и) схема(-и), или интегрална схема
с „елементи на схема“ или „дискретни елементи“, свързани заедно за изпълнение на специфична(-и) функция(-и)
и имаща всички изброени по-долу характеристики:
a.
Да съдържа поне едно некапсулирано устройство;
b.
Свързани заедно с използване на типични производствени методи за интегрални схеми;
c.
Да е заменяема като цяло; и
d.
Обикновенно да не може да бъде разглобявана.
ВАЖНО 1.
„Елемент на схема“: единична активна или пасивна функционална част от електронна схема, като
например диод, транзистор, съпротивление, кондензатор и т.н.
ВАЖНО 2. „Дискретен елемент“: отделно обособен „елемент на схема“ със свои собствени външни връзки.
„Възстановяване на изображения“ (кат. 4) означава обработване на получени отвън изображения (носители на
информация) чрез алгоритми, като например компресиране във време, филтриране, извличане, подбор, корелация,
конволюция или преобразуване на области (например бързо преобразувание на Фурие или преобразувание на Уолш).
Това не включва алгоритми, които използват единствено линейно или ротационно преобразуване на единично
изображение, като транслация, извличане на отделна част, регистриране или фалшиво оцветяване.
„Имунотоксин“ (кат. 1) е комбинирано съединение на моноклонално антитяло, специфично за една клетка и „токсин“
или „подединица на токсин“, който избирателно засяга болни клетки.
„В гражданската област“ (ОБТ БЯТ ОБС /GTN NTN GSN) съгласно контекста означава „технология“ или „софтуер“,
които се предоставят без ограничения при по-нататъшното им разпространение. (Ограниченията, произтичащи от
авторски права, не отстраняват понятията „технология“ или „софтуер“ от определението „в гражданската област“).
„Информационна сигурност“ (кат. 4, 5) са всички средства и функции, осигуряващи достъпността, конфиденциалността
или целостта на информацията или комуникациите, с изключение на средствата и функциите, предназначени за защита
от отказ. Това включва „криптография“, „криптоанализ“, защита срещу вредни излъчвания и компютърна сигурност.
ВАЖНО.
„Криптоанализ“: анализ на криптографската система или нейните входове и изходи с цел извличане на
поверителни променливи или чувствителни данни, включително чист текст.
„Моментна широчина на честотна лента“ (кат. 3, 5, 7) означава широчината на честотната лента, над която мощността
на изхода остава постоянна в рамките на 3 dB без корекция на другите работни параметри.
„Инструментален обхват“ (кат. 6) означава определеният еднозначно обхват на скалата на индикатора на радара.